CELEX: C2006/326/162
Language: fi
Date: 2006-12-30 00:00:00
Title: Asia T-339/06: Kanne 30.11.2006 — Kreikka v. komissio

30.12.2006   
            
            
               FI
            
            
               Euroopan unionin virallinen lehti
            
            
               C 326/80
            
         Kanne 30.11.2006 — Kreikka v. komissio
   (Asia T-339/06)
   (2006/C 326/162)
   Oikeudenkäyntikieli: kreikka
   Asianosaiset
   
      Kantaja: Helleenien tasavalta (asiamiehet: I. Chalkias, S. Papaïoannou)
   
      Vastaaja: Euroopan yhteisöjen komissio
   Vaatimukset
   Kantaja vaatii ensimmäisen oikeusasteen tuomioistuinta
   
               —
            
            
               kumoamaan komission riidanalaisen päätöksen siltä osin kuin se koskee määrärahojen jakoa Kreikassa olevien viininviljelmien rakenneuudistuksen ja uusiin lajikkeisiin siirtymisen toteuttamiseksi tai muuttamaan kyseistä päätöstä, jotta otetaan huomioon oikeat tilastotiedot, jotka kantaja toimitti 22.9.2006 komissiolle, ja jotta nämä määrärahat voitaisiin jakaa Kreikalle.
            
         Oikeudelliset perusteet ja pääasialliset perustelut
   Helleenien tasavalta riitauttaa määrärahojen lopullisesta jaosta jäsenvaltioittain tietyille hehtaarimäärille varainhoitovuonna 2006 neuvoston asetuksen (EY) N:o 1493/1999 mukaisen viiniviljelmien rakenneuudistuksen ja uusiin lajikkeisiin siirtymisen toteuttamiseksi 4.10.2006 tehdyn komission päätöksen K(2006) 4348 lopullinen (EUVL 2006, L 275, s. 62) ja vaatii kyseisen päätöksen kumoamista tai muuttamista siltä osin kuin se koskee Kreikkaa, koska, kuten kantaja väittää, komissio
   
               a)
            
            
               rikkoo komission ja jäsenvaltioiden välisiä suhteita säätelevää yhteistyövelvoitettaan, koska komissio ei ole ottanut huomioon tietoja, jotka kantaja on sille toimittanut
            
         
               b)
            
            
               loukkaa luottamuksensuojan periaatetta ja hyvän hallinnon periaatetta, koska se ei ole huomannut erästä selvää mekaanista kirjoitusvirhettä, josta ajoissa ja mahdollisimman pian ilmoitettiin komissiolle tekemällä oikaisu
            
         
               c)
            
            
               loukkaa kohtuuperiaatetta ja suhteellisuusperiaatetta, koska määrärahojen menetys Kreikan osalta (1 129 015 euroa) on väärässä suhteessa alun perin lähetetyissä tiedoissa olleen mekaanisen kirjoitusvirheen jälkikäteen tehtyyn oikaisuun, ja
            
         
               d)
            
            
               loukkaa hyödyllisen päämäärän saavuttamista koskevaa periaatetta, koska viiniviljelmien rakenneuudistus ja uusiin lajikkeisiin siirtyminen (asetuksen (EY) N:o 1493/1999 (1) 11, 13 ja 14 artikla ja asetuksen (EY) N:o 1227/2000 (2) 16 ja 17 artikla) on merkittävä toimi, jolla laadullisesti parannetaan yhteisön viiniviljelmiä, ja määrärahojen perusteeton pienentäminen Kreikan osalta on vastoin tätä yhteisön tavoitetta.
            
         
      (1)  EYVL 1999, L 179, s. 1.
   
      (2)  EYVL 2000, L 143, s. 1.